Public procurement notice: Contract Award Notice
Published: 2025-09-11
Buyer: Tampereen Infra Oy
Country: FI
Region: FI1B1
Contract type: Services
Procedure: Open procedure
CPV classification: 85000000 | 85100000: Health services
Submission deadline: 2028-12-31
Award criteria: price, quality

Technical requirements: HANKINTALAIN MUKAISEN RIKOSREKISTERIOTTEEN ESITTÄMISVELVOLLISUUS

Hankintalain 80 §:n mukaan hankintayksikön tulee sulkea tarjoaja tarjouskilpailun 
ulkopuolelle, jos hankintayksikön tiedossa on, että tarjoaja taikka sen hallinto-, johto- tai valvontaelimen jäsen tai edustus-, päätös- tai valvontavaltaa käyttävä henkilö on rikosrekisteristä ilmenevällä lainvoimaisella tuomiolla tuomittu 80 §:ssä mainitusta rikoksesta rangaistukseen. Hankintayksikkö tarkastaa pakolliset poissulkemisperusteet sopimuskaudelle valittujen tarjoajien osalta ennen hankintasopimuksen tekemistä. 

Hankintapäätöksen tiedoksiannon jälkeen menettelyyn valituilla tarjoajilla on velvollisuus toimittaa hankintayksikölle: 
A) Oikeusrekisterikeskuksen ote rikosrekisteristä taikka 
B) tarjoajan tai sen hallinto-, johto- tai valvontaelimen jäsenen tai edustus-, päätös- tai valvontavaltaa käyttävän henkilön alkuperämaan tai sijoittautumismaan toimivaltaisen viranomaisen antama ote rikosrekisteristä. 

Rikosrekisteriotteet tulee toimittaa:
1) hankintalain 80 §:ssä tarkoitetuista henkilöistä. Käytännössä näitä henkilöitä ovat 
yrityksen pää- tai toimitusjohtaja, yrityksen varatoimitusjohtaja ja nimenkirjoittajat, 
prokuralain (130/1979) tarkoittamat prokuristit, yhdistyksen puheenjohtaja, yksityinen elinkeinonharjoittaja, avoimen yhtiön yhtiömiehet sekä kommandiittiyhtiön vastuunalainen yhtiömies. Asiassa voidaan huomioida myös muut yhtiön tai muun oikeushenkilön, kuten säätiön edustajat; ja
2) tarjoajasta itsestä (yhteisösakko-ote). 

Rikostaustan selvittämiseksi esitetty rikosrekisteriote ei saa olla 12 kuukautta vanhempi. Tarjoajan on syytä varmistaa jo etukäteen, keiden kaikkien osalta sen tulee toimittaa otteet ja hankkia mahdolliset valtakirjat otteiden pyytämistä varten (ks. Oikeusrekisterikeskuksen sivut) sekä varautua Oikeusrekisterikeskuksen viiveeseen otteiden toimittamisessa. Arvioitu käsittelyaika on seitsemän (7) työpäivää (+ postitusaika).

Rikosrekisteriotteen tiedot ovat aina salassa pidettäviä. Rikosrekisteriotteita ei voi 
toistaiseksi käsitellä sähköisesti eikä otetta voi näin ollen tietoturvariskin vuoksi toimittaa hankintayksikölle sähköpostitse. Hankintayksikkö palauttaa tai tuhoaa rikosrekisteriotteet tarkastuksen jälkeen.
Otteiden toimittamistavasta ja ajankohdasta tulee kirjallisesti sopia hankintayksikön kanssa välittömästi hankintapäätöksen tiedoksiannon jälkeen. Otteet tulee toimittaa viivytyksettä eivätkä otteiden toimittamisen viivästykset saa aiheuttaa kohtuutonta haittaa hankintayksikölle tai sopimuskauden alkamiselle, mikäli toimittaminen viivästyy tarjoajan vuoksi.

Lisätietoa hankintalain mukaisesta rikosrekisteriotteesta ja sen pyytämisestä löytyy 
osoitteesta www.oikeusrekisterikeskus.fi.

HANKINTAMENETTELYSTÄ AIHEUTUVAT KUSTANNUKSET
Tarjoajalla ei ole oikeutta saada korvausta tarjouksen tekemisestä tai muista hankintamenettelyyn osallistumisesta aiheutuneista kustannuksista.
Tuomi Logistiikka Oy pyytää Tampereen Infra Oy:n toimeksiannosta tarjouksia työterveyshuollon palveluista. 

Hankinnan kohteena on työterveyshuollon palvelut; ennaltaehkäisevät ja lakisääteiset työterveyspalvelut (KL1) sekä lisäksi työterveyspainotteinen sairaanhoitopalvelu (KL2) ja tarvittaessa muut täydentävät lisäpalvelut (KL0). Hankinnan kohde ja palvelulle asetetut vähimmäisvaatimukset on kuvattu tarjouspyynnössä ja sen liitteissä.

Hankinnan arvioitu sitomaton vuosiarvo on 300 000 euroa. Hankintasopimuksen perusteella tehtävien palvelujen määrä vaihtelee Tilaajan tarpeen mukaan, eikä hankintasopimus sisällä määrä- tai vähimmäisostovelvoitetta.

Sopimuskausi on 1.1.2026-31.12.2028. Lisäksi hankintasopimus sisältää toistaiseksi voimassa olevan optiokauden.


Number of bids: 0